
TEISĖJŲ TARYBA

NUTARIMAS
[bookmark: _Hlk88389592]DĖL EKSPERTŲ PASITELKIMO PRETENDENTŲ Į LAISVAS ARBA ATSILAISVINANČIAS APYLINKĖS TEISMO TEISĖJŲ VIETAS BEI TEISĖJŲ KARJEROS SIEKIANČIŲ ASMENŲ ASMENINIŲ BŪDO IR PAŽINTINIŲ SAVYBIŲ IR ASMENINIŲ KOMPETENCIJŲ ĮVERTINIMUI TVARKOS APRAŠO PATVIRTINIMO

2022 m. sausio 28 d. Nr. 13P-33-(7.1.2.)
Vilnius

Vadovaudamasi Lietuvos Respublikos teismų įstatymo 551 straipsnio 8 dalimi, Teisėjų taryba n u t a r i a :
1. [bookmark: _Hlk92285785][bookmark: _Hlk92352978]Patvirtinti Ekspertų pasitelkimo pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų įvertinimui tvarkos aprašą (pridedama).
2. [bookmark: _Hlk92354094]Pavesti Nacionalinės teismų administracijos direktoriui paskirti atsakingus darbuotojus, kurie užtikrins pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų įvertinimui reikalingų ekspertų pasitelkimą pagal šiuo nutarimu patvirtintos tvarkos reikalavimus. 
3. Nustatyti, kad pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų įvertinimo atlikimo tvarką nustato Teisėjų taryba atskiru teisės aktu.
4. Nustatyti, kad šis nutarimas įsigalioja 2022 m. vasario 1 d. 

PATVIRTINTA
Teisėjų tarybos 2022 m. sausio 28 d.
nutarimu Nr. 13P-33-(7.1.2.)


EKSPERTŲ PASITELKIMO PRETENDENTŲ Į LAISVAS ARBA ATSILAISVINANČIAS APYLINKĖS TEISMO TEISĖJŲ VIETAS BEI TEISĖJŲ KARJEROS SIEKIANČIŲ ASMENŲ ASMENINIŲ BŪDO IR PAŽINTINIŲ SAVYBIŲ IR ASMENINIŲ KOMPETENCIJŲ ĮVERTINIMUI TVARKOS APRAŠAS

I SKYRIUS
[bookmark: _Hlk87531648]BENDROSIOS NUOSTATOS

1. Ekspertų pasitelkimo pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų įvertinimui tvarkos aprašo (toliau – Aprašas) tikslas – reglamentuoti ir nustatyti ekspertų, vertinančių pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmenines būdo ir pažintines savybes bei asmenines kompetencijas, pasitelkimo tvarką.
2. Aprašas taikomas pasitelkiant ekspertus vykdant šias atrankas:
2.1. pretendentų į apylinkės teismo teisėjų vietas; 
2.2. pretendentų į dvejiems metams skiriamo apylinkės teismo arba to teismo rūmų teisėjo pareigas, kai nėra galimybės jo paskirti be atrankos vadovaujantis Lietuvos Respublikos teismų įstatymo 57 straipsnio 2 dalimi;
2.3. teisėjų karjeros siekiančių asmenų, t. y. pretendentų į apygardos teismo, apygardos administracinio teismo, Lietuvos apeliacinio teismo, Lietuvos vyriausiojo administracinio teismo ir Lietuvos Aukščiausiojo Teismo teisėjų vietas;
2.4. teisėjų, siekiančių karjeros tos pačios pakopos teismuose, t. y. pretendentų į apylinkės teismo, apygardos teismo, apygardos administracinio teismo, Lietuvos apeliacinio teismo, Lietuvos vyriausiojo administracinio teismo ir Lietuvos Aukščiausiojo Teismo pirmininko, pirmininko pavaduotojo, skyriaus pirmininko pareigas;
2.5. teisėjų, pageidaujančių būti paskirtais į žemesnės pakopos teismą arba į kitos jurisdikcijos žemesnės pakopos teismą;
2.6. buvusių teisėjų, kurie atitinka Lietuvos Respublikos teismų įstatymo 61 straipsnyje numatytas sąlygas, pageidaujančių būti paskirtais į tos pačios ar bet kurį žemesnės pakopos teismą.
3. Apraše vartojamos sąvokos:
3.1. Administracija – Nacionalinė teismų administracija;
3.2. [bookmark: _Hlk88389878]Asmeninė kompetencija – asmens charakteristika, priežastiniais ryšiais susijusi su gebėjimu gerai atlikti tam tikrą veiklą ir pareigas, apimanti asmenines būdo bei pažintines savybes ir pasireiškianti per konkrečias darbines elgsenas;
3.3. Ekspertas (-ai) – ekspertinių žinių turintis asmuo (ar jų grupė), teikiantis (-ys) ekspertinio vertinimo paslaugas, Administracijos pagal šiame Apraše nustatytą tvarką atrinktas (-i) atlikti Pretendentų į teisėjus ir Teisėjo karjeros siekiančių asmenų Asmeninių kompetencijų įvertinimą;
3.4. Pretendentai į teisėjus – asmenys, atitinkantys Lietuvos Respublikos teismų įstatyme nustatytus reikalavimus ir siekiantys būti paskirtais apylinkės teismo teisėjais, įskaitant asmenis, dalyvaujančius šio Aprašo 2.2 papunktyje numatytose atrankose;
3.5. Teisėjų karjeros siekiantys asmenys – teisėjai ir (ar) kiti asmenys, teisės aktų nustatyta tvarka dalyvaujantys šio Aprašo 2.3 – 2.6 papunkčiuose numatytose atrankose;
3.6. Kitos šiame Apraše vartojamos sąvokos suprantamos taip, kaip jos apibrėžtos Lietuvos Respublikos teismų įstatyme ir kituose teisėjų atranką reglamentuojančiuose teisės aktuose.


II SKYRIUS
ASMENINIŲ KOMPETENCIJŲ VERTINIMO EKSPERTAI IR EKSPERTŲ ATRANKA

4. [bookmark: _Hlk92355604]Ekspertų, pasitelkiamų Asmeninių kompetencijų vertinimui, atranką organizuoja ir koordinuoja Administracija. 
5. Ekspertai pasitelkiami perkant ekspertinio vertinimo paslaugas viešųjų pirkimų būdu, laikantis galiojančių teisės aktų reikalavimų. Viešojo pirkimo procedūras vykdo Administracija.
6. Ekspertų paslaugos ir jų apimtys planuojamos atsižvelgiant į numatomus šio Aprašo 2 punkte apibrėžtose atrankose dalyvaujančių asmenų vidutinius metinius statistinius kiekius, siekiant užtikrinti nepertraukiamą ir profesionalų Asmeninių kompetencijų įvertinimą Teisėjų tarybos nustatyta tvarka. Už reikiamų ekspertinio vertinimo paslaugų apimčių nustatymą ir įsigijimą yra atsakinga Administracija.
7. Asmeninių kompetencijų vertinimui gali būti pasitelkti keli Ekspertai ar jų grupė tiems atvejams, kai dėl bet kokių priežasčių (interesų konflikto, paslaugų sutarties nutraukimo ar kitų priežasčių) paskirti atskiri Ekspertai negali suteikti Asmeninių kompetencijų vertinimo paslaugų.
8. Ekspertai privalo turėti tinkamą kompetenciją ir specialiųjų žinių Asmeninių kompetencijų vertinimui. Asmeninių kompetencijų vertinimą atliekantys Ekspertai turi turėti ne žemesnį nei psichologijos magistro kvalifikacinį laipsnį (arba lygiavertę aukštojo mokslo kvalifikaciją) ir praktinio darbo asmens kompetencijų vertinimo srityje patirtį. Būtinus išsilavinimo, profesinės patirties ir kitus reikalavimus Ekspertams ir paslaugų teikimui nustato Administracija viešųjų pirkimų dokumentuose. 
9. Ekspertai Asmeninių kompetencijų vertinimą turi atlikti vadovaudamiesi Teisėjų tarybos patvirtinta Asmeninių kompetencijų vertinimo tvarka. Administracija nustato reikalavimus Ekspertų vertinimo paslaugoms, vadovaujantis ir užtikrinant atitiktį Teisėjų tarybos nustatytai Asmeninių kompetencijų vertinimo tvarkai.
10. Ekspertai turi būti nešališki. Visi Asmeninių kompetencijų vertinimo užduotį atliekantys Ekspertai Administracijai privalo pateikti Administracijos nustatytos formos Eksperto interesų deklaracijas, nurodydami savo interesus ir aplinkybes, kurios gali trukdyti ekspertui būti nešališkam ir objektyviai atlikti užduotį. Paaiškėjus bet kokioms aplinkybėms, dėl kurių gali kilti interesų konfliktas ar abejonių dėl Eksperto nešališkumo ir objektyvumo atliekant vertinimą, įskaitant vertinamo asmens pateiktus motyvuotus pareiškimus dėl Eksperto nušalinimo, Ekspertas privalo nusišalinti ir (arba) nedelsiant, bet ne vėliau kaip per 1 darbo dieną nuo aplinkybių paaiškėjimo, raštu informuoti apie šias aplinkybes Administraciją. Jeigu šios aplinkybės paaiškėja konkretaus asmens Asmeninių kompetencijų vertinimo metu, vertinimo procesas sustabdomas ir nedelsiant apie šias aplinkybes informuojama Administracija. 
11. Paaiškėjus aplinkybėms, nustačius informacijos arba gavus informacijos apie galimą Eksperto interesų konfliktą, jei konkretus Ekspertas pats nenusišalina, Administracijos direktoriaus įsakymu sudaryta komisija per 3 darbo dienas nuo informacijos gavimo dienos apsvarsto nurodytas aplinkybes Eksperto tinkamumui įvertinti ir priima vieną iš šių sprendimų:
11.1. nušalinti Ekspertą ir vietoje jo Asmeninių kompetencijų vertinimui pasitelkti kitą Ekspertą;
11.2. nenušalinti Eksperto nuo užduoties vykdymo ir leisti atlikti Asmeninių kompetencijų vertinimą, jeigu, Administracijos nuomone, interesų konfliktas neturės esminės įtakos užduoties vykdymui;
12. Jeigu aplinkybės dėl Eksperto interesų konflikto paaiškėja po vertinimo atlikimo, vertinamas asmuo turi teisę pateikti skundą Teisėjų tarybai pagal Teisėjų tarybos nustatytą Asmeninių kompetencijų vertinimo tvarką. 
13. Apie priimtą Aprašo 11 punkte nurodytą Administracijos sprendimą Ekspertas ir vertinamas asmuo raštu informuojami per 3 darbo dienas.
14. Ekspertai turi gerbti ir saugoti Asmeninių kompetencijų vertinimui pateikiamą informaciją. Visa Eksperto gauta informacija, skirta vertinimui atlikti, yra konfidenciali – ji negali būti jokia forma nei visa, nei dalimis viešinama, tiesiogiai ar netiesiogiai naudojama kitais, su ekspertiniu vertinimu nesusijusiais, tikslais, išskyrus teisės aktų nustatytais atvejais. Ekspertai turi būti pasirašę Administracijos nustatytos formos konfidencialumo pasižadėjimą arba konfidencialumo sutartį, kuriuose numatyta, kad Ekspertai nenaudos suteiktos konfidencialios informacijos jokiems kitiems tikslams, taip pat savo ar kitų asmenų naudai; neatskleis konfidencialios informacijos asmenims, kurie neturi teisės susipažinti su konfidencialia informacija; užtikrins tinkamą konfidencialios informacijos apsaugą – laikysis konfidencialios informacijos apsaugą reguliuojančių teisės aktų reikalavimų ir imsis visų galimų priemonių, siekdami apsaugoti konfidencialią informaciją nuo neteisėto atskleidimo; sužinoję, kad konfidenciali informacija dėl bet kokių priežasčių buvo atskleista asmenims, kurie neturi teisės susipažinti su konfidencialia informacija, nedelsdami informuos Administraciją ir vykdys jos nurodymus.
15. [bookmark: bookmark87][bookmark: bookmark93][bookmark: bookmark94][bookmark: bookmark95][bookmark: bookmark96][bookmark: bookmark98][bookmark: bookmark99]Ekspertų atliekama Asmeninių kompetencijų vertinimo veikla finansuojama iš Lietuvos Respublikos valstybės biudžeto ir (ar) kitų lėšų teisės aktų nustatyta tvarka.

[bookmark: part_f48edf62760148c99c5f2fe68763df9b]III SKYRIUS
BAIGIAMOSIOS NUOSTATOS

16. Ekspertų atrankos dokumentai rengiami, tvarkomi, įtraukiami į apskaitą ir saugomi teisės aktų nustatyta tvarka.
17. Ekspertų atrankos proceso metu gauta informacija tvarkoma nepažeidžiant asmens duomenų apsaugos, valstybės, tarnybos, komercinės, profesinės ir kitų įstatymų saugomų paslapčių apsaugos reikalavimų, taip pat laikantis kitų įstatymuose numatytų apribojimų ir draudimų.

